
转讜住驻讜转




	讜专讘讬 讬讜住讬 住讘专 诪拽爪转 讞讙 讘注讬谞谉. 驻讬' 讘拽讜谞讟专住 讚诇讬讻讗 诇诪讬驻专讱 讜诇讬注讘专讜讛 诇讗诇讜诇 讚讗''讻 诪讬拽诇注 转砖专讬 讘讗讚''讜 讜讚讜拽讗 诇讗讞专讬诐 讚拽讬讬诪讬 讘转拽讜驻转 谞讬住谉 讛讜讗 讚驻专讬讱 诇拽诪谉 讜诇讬注讘专讜讛 诇讗讚专 诪砖讜诐 讚诪爪讬谞谉 讘拽讬讬讟讗 诇讞住专 讞讚 讬专讞讗 讟驻讬 诪讻住讚专谉 讜讬讞讝讜专 转砖专讬 诇讚讜讻转讬讛 讘讬讜诐 讛讙讜谉 讜专''转 诪驻专砖 讚诇拽诪谉 驻专讬讱 诇讻讜诇讛讜 转谞讗讬 讚讗砖讻讞谞讗 讻诪讛 转谞讗讬 讚诇讗 讞讬讬砖讬 诇讗讚''讜 讻讬 讛讛讬讗 讚住''驻 讗诇讜 拽砖专讬诐 (砖讘转 讚祝 拽讬讙.) 讚讞诇讘讬 砖讘转 拽专讬讘讬诐 讘讬讜诐 讛讻驻讜专讬诐 讚驻诇讬讙讬 讘讛 专讘讬 (砖诪注讜谉) 讜专''注 讜讻讬 诪砖谞讬 诪诇诪注诇讛 诇诪讟讛 拽讗 讞砖讬讘 讛''讛 谞诪讬 诇讻讜诇讛讜 转谞讗讬 转''拽 讜专讘讬 讬讛讜讚讛 讜专' 讬讜住讬 讜专''砖 讜拽砖讛 讚诇讗 讬转讻谉 诇驻专砖 讻谉 诪讬诇转讗 讚专' 讬讜住讬 讚拽转谞讬 讟''讝 诇驻谞讬 讛驻住讞 诪注讘专讬谉 讟''讝 诇驻谞讬 讛讞讙 讗讬谉 诪注讘专讬谉 讜注讜讚 讚讘住''驻 讛讞诇讬诇 (住讜讻讛 讚祝 谞讚:) 诇讗 讗砖讻讞 转谞讗 讚讗转讬讗 讻讜讜转讬讛 诪转谞讬转讬谉 讚讞诇讘讬 砖讘转 拽专讬讘讬诐 讘讬讜诐 讛讻驻讜专讬诐 讗诇讗 讗讞专讬诐 讜注讜讚 讚专讘讬谞讗 讚诪砖谞讬 诇注讜诇诐 讗讞专讬诐 讘转砖专讬 拽讬讬诪讬 诪砖诪注 讚讗转讗 诇砖谞讜讬讬 讚诇讗 转讬拽砖讬 讜诇讬注讘专讜 诇讗讚专 讜诇讗 爪专讬讻转讜 诇诪讬诪专 诪诇诪注诇讛 诇诪讟讛 拽讞砖讬讘 讜诪讬讛讜 讙诐 诇驻讬专讜砖 讛拽讜谞讟专住 爪''诇 注''讻 讚专讘讬谞讗 诇讗 转讬专抓 讻诇讜诐 诪拽讜砖讬讗 讚诇讬注讘专讬讛 诇讗讚专 讚讛讗 讗诇讬讘讗 讚讗讞专讬诐 拽讬讬诪讗 讚诇讗 讞讬讬砖讬 诇讗讚''讜 讜爪专讬讱 谞诪讬 诇讜诪专 诇讚讬讚讬讛 讚诪诇诪注诇讛 诇诪讟讛 拽讞砖讬讘 讜诪讛讗讬 讟注诪讗 谞诪讬 讘讞谞诐 讚讞拽 讘拽讜谞讟专住 诇驻专砖 讚诪注讘专讬谉 诇讗讚专 砖驻讬专 诪砖讜诐 讚讗驻砖专 诇转拽讜谞讬 转砖专讬 讘讞讚 诪讬专讞讬 拽讬讬讟讗 讚诇讗 爪专讬讱 诇讟注诐 讝讛 讻讬讜谉 讚讗诇讬讘讗 讚讗讞专讬诐 拽讬讬诪讬' 讜讗讬谉 诇讛拽砖讜转 讚讛砖转讗 谞诪讬 讻讬 谞注讘专 讞讚砖 砖诇诐 诪讬拽诇注 转砖专讬 讘讗讚''讜 诇诪讗谉 讚讗诪专 讚讞讜讚砖 讛注讬讘讜专 讻''讟 讬讜诐 讚讛讗 讗驻砖专 诇转拽讜谞讬 诪讞讚 讬专讞讬 拽讬讬讟讗 诇诪诇讗讜转 讞讚 讟驻讬 诪讻住讚专谉 讜讻谉 诇诪讗谉 讚讗诪专 诇' 讬讜诐 诇讞住专 讞讚 诪讬专讞讬 拽讬讬讟讗: 讟''讝 诇驻谞讬 讛驻住讞 诪注讘专讬谉. 驻讬专讜砖 讟''讝 讜谞讜驻诇转 讘讬''讝 诪砖讜诐 转砖专讬 讚转拽讜驻讛 谞讜驻诇转 讘讻''讘 讜诇讬讻讗 讗驻讬诇讜 诪拽爪转 讛讞讙 讜讗驻讬诇讜 谞讜驻诇转 转拽讜驻转 谞讬住谉 讘讟''讝 讘谞讬住谉 讗讜 讘转讞讬诇转 讛讬讜诐 讗讜 讘砖砖 砖注讜转 讘讬讜诐 诪讬拽诇注 谞诪讬 转拽讜驻转 转砖专讬 讘讻''讘 砖讛专讬 讬砖 讘讬谉 转拽讜驻讛 诇转拽讜驻讛 爪''讗 讬讜诐 讜讝' 砖注讜转 讜诪讞爪讛 讗诇讗 讚讻讬 谞驻诇讛 转拽讜驻转 谞讬住谉 讘讬''讝 驻住讬拽讗 诇讬讛 讚诇注讜诇诐 诪注讘专讬谉 讗讘诇 讘讟''讝 讗诐 讘转讞讬诇转 讛诇讬诇讛 谞讜驻诇转 讗讜 讘讞爪讬 讛诇讬诇讛 讗讬谉 诪注讘专讬谉 讜诪砖诐 讜讗讬诇讱 诪注讘专讬谉:




专讘讬谞讜 讞谞谞讗诇

专' 讬讜住讬 讗讜诪专 讻"讗 讬讜诐 讗讘诇 讗诐 讛讬转讛 讞住专讛 诇专' 讬讛讜讚讛 讟"讝 讬讜诐 讜诇专' 讬讜住讬 讻' 讗讬谉 诪注讘专讬谉. 讜砖谞讬讛诐 诪拽专讗 讗讞讚 讚专砖讜 讜讞讙 讛讗住讬祝 转拽讜驻转 讛砖谞讛. 专' 讬讛讜讚讛 住讘专 讘注讬谞谉 讘转拽讜驻讛 讞讚砖讛 讻讜诇讬讛 讞讙 讛讗住讬祝 讜讛讜讗 讞讜诇讜 砖诇 诪讜注讚 砖谞拽专讗 讞讙 讜讬转讻谉 诇讱 诇讗住讜祝 讘讜 讝讜诇转讬 讬讜诐 专讗砖讜谉 讘诇讘讚 砖讛讜讗 讗住讜专 讜专' 讬讜住讬 住讘专 讗驻讬' 讬讜诐 砖讘讬注讬 砖诇 讞讙 讗诐 讬讛讬讛 讘讜 转拽讜驻讛 讞讚砖讛 讚讬 讜讗诪专讬谞谉 专' 讬讛讜讚讛 讜专' 讬讜住讬 诪讗讬 拽住讘专讬 讗讬 拽住讘专讬 讬讜诐 转拽讜驻讛 讙讜诪专 讗驻讬诇讜 讗讬谞讛 讞住专讛 讬"讜 讬讜诐 讗诇讗 讟"讜 讬讜诐 讘诇讘讚 讜讛转拽讜驻讛 讞诇讛 讘讬讜诐 讬"讜 砖诇 转砖专讬 讻讬讜谉 讚讗诪专转 讬讜诐 转拽讜驻讛 讙讜诪专 讛谞讛 讬讜诐 讬"讜 砖诇 转砖专讬 诪谉 讛转拽讜驻讛 讛讬砖谞讛 讞砖讜讘 讜讗讬谞讜 诪讜爪讗 讻诇 讬诪讜转 讞讙 讛讗住讬祝 讘转拽讜驻讛 讞讚砖讛 讚讛讗 讬讜诐 讬"讜 砖诇 转砖专讬 诪讞讜诇讜 砖诇 诪讜注讚 讛讜讗. 讜讻谉 诇专' 讬讜住讬 讬讜诐 讻"讗 砖诇 转砖专讬 讛讜讗 讗讞专讬转 讞讜诇讜 砖诇 诪讜注讚 讜讛讜讗 讙讜诪专 谞诪爪讗 讻诇 讛讞讙 讘转拽讜驻讛 讬砖谞讛. 讜驻专拽讬' 专' 讬讛讜讚讛 讜专讘讬 讬讜住讬 住讘专讬 讬讜诐 转拽讜驻讛 诪转讞讬诇. 诪讬转讬讘讬 讬讜诐 转拽讜驻讛 讙讜诪专 讚讘专讬 专讘讬 讬讛讜讚讛 专' 讬讜住讬 讗讜诪专 讬讜诐 转拽讜驻讛 诪转讞讬诇 讜注讜讚 转谞讬讗 讗讬谉 诪注讘专讬谉 讗转 讛砖谞讛 讗诇讗 讗诐 讻谉 讛讬转讛 转拽讜驻讛 讞住专讛 专讜讘讜 砖诇 讞讜讚砖 讜讻诪讛 专讜讘讜 砖诇 讞讜讚砖 讬"讜 讬讜诐. 专' 讬讛讜讚讛 讗讜诪专 砖转讬 讬讚讜转 讘讞讚砖 注砖专讬诐 讬讜诐 讻讜' 拽砖讬讗 诇专讘 讻讬 专讘 讗诪专 讚住讘讬专讗 诇讬讛 诇专' 讬讛讜讚讛 专讜讘讜 砖诇 讞讜讚砖 讬"讜 讬讜诐 讜讛转谞讬讗 专' 讬讛讜讚讛 讗讜诪专 注砖专讬诐 讬讜诐 讜注诇转讛 拽砖讬讗 诇专讘 拽砖讬讗 讜谞讚讞讜 讚讘专讬 专讘 讜讞讝专谞讜 诇驻专砖 讛讘专讬讬转讗 讛讝讜. 讗诪专 诪专 专' 讬讛讜讚讛 讗讜诪专 砖转讬 讬讚讜转 讘讞讜讚砖 讻' 讬讜诐. 专' 讬讜住讬 讗讜诪专 诪讞砖讘讬谉 讬"讜 诇驻谞讬 讛驻住讞 诪注讘专讬谉 讬"讜 诇驻谞讬 讛讞讙 讗讬谉 诪注讘专讬谉 讜讗拽砖讬谞谉 诪讻讚讬 讘讬谉 专' 讬讛讜讚讛 讚拽转谞讬 讗诐 讛讬转讛 讛转拽讜驻讛 讞住讬专讛 讻' 讬讜诐 诪转砖专讬 诪注讘专讬谉 诪讻诇诇 砖讗诐 讛讬转讛 讞住专讛 讬"讟 讗讬谉 诪注讘专讬谉 讜讘讬谉 专' 讬讜住讬 讚拽转谞讬 讗诐 讛讬转讛 转拽讜驻转 讟讘转 讞住讬专讛 讬"讜 讬讜诐 诪谞讬住谉 诪注讘专讬谉 讚砖诇讞 专讘 讛讜谞讗 讘专 讗讘讗 诇专讘讗 讻讬 讞讝讬转 讚诪砖讻讛 转拽讜驻转 讟讘转 注讚 讬"讜 讘谞讬住谉 注讘专讛 诇讛讛讬讗 砖转讗 讜诇讗 转讞讜砖 诇讛 讞讚讗 讚讘注讬谞谉 讗讘讬讘 讘讞讚砖讛 砖诇 转拽讜驻讛. 讜注讜讚 讘注讬谞谉 讞讙 讛讘讗 讘讝诪谉 讗住讬驻讛 讜诇讬讻讗. 讚讛讗 讻讬 讞砖讘转 讚讗砖转讬讬专讜 诪谞讬住谉 诪砖讻讛 转拽讜驻转 谞讬住谉 注讚 讬"讞 讘转诪讜讝 讜诪砖讻讛 转拽讜驻转 转诪讜讝 注讚 讻"讗 讬讜诐 砖诇 转砖专讬. 讛砖转讗 讘讬谉 诇专' 讬讛讜讚讛 讚住讘专 讗诐 讛讬转讛 转拽讜驻转 转砖专讬 讞住专讛 讬"讟 讬讜诐 讗讬谉 诪注讘专讬谉 讜讘讬谉 诇专' 讬讜住讬 讚住讘专 讗诐 讛讬转讛 转拽讜驻转 转砖专讬 讞住讬专讛 讻' 讬讜诐 讗讬谉 诪注讘专讬谉 转专讜讬讬讛讜 诪拽爪转 讞讙 讘注讜 诪讗讬 讘讬谉 讬讜诐 讬"讟 诇讬讜诐 讻' 讜驻专拽讬' 讬讜诐 转拽讜驻讛 讙讜诪专 讗讬讻讗 讘讬谞讬讬讛讜. 专' 讬讛讜讚讛 住讘专 讬讜诐 转拽讜驻讛 讙讜诪专 讜讗诐 讛讬转讛 讛转拽讜驻讛 讞住专讛 讻' 讬讜诐 讜讞诇讛 转拽讜驻转 转砖专讬 讘讬讜诐 讻"讗 诇讞讜讚砖. 讻讬讜谉 砖讛讜讗 讙讜诪专 谞诪爪讗 讻诇 讛讞讙 讘转拽讜驻讛 讬砖谞讛 诇驻讬讻讱 爪专讬讱 诇讛讬讜转 讛转拽讜驻讛 讞住专讛 讬"讟 讬讜诐 讜讘讬讜诐 讻' 讞诇讛 讛转拽讜驻讛. 谞砖讗专 讬讜诐 讗' 诪谉 讛讞讙 讘转拽讜驻讛 讞讚砖讛 讜讛讜讗 讬讜诐 注专讘讛. 砖讛讜讗 讗讞专讬转 讞讜诇讜 砖诇 诪讜注讚. 讜专' 讬讜住讬 住讘专 讬讜诐 讛转拽讜驻讛 诪谉 讛讞讚砖讛 讛讜讗 讜讚讬讜 讗驻讬' 讘讬讜诐 讻"讗 诇讞讜讚砖 讗诐 讞诇讛 讛转拽讜驻讛 讚讬讜 讜讛讗讬 讚拽转谞讬 专' 讬讜住讬 讗讜诪专 讬"讜 诇驻谞讬 讛讞讙 讗讬谉 诪注讘专讬谉 诇讗讜 讚讜讜拽讗 讛讜讗 讚讛讗 讗驻讬' 讬"讝 讗讜 讬"讞 讗讜 讬"讟 讗讜 讻' 讗讬谉





讛诪讗讬专讬

讝讛 砖讻转讘谞讜 砖讻诇 砖谞诪砖讻讛 转拽讜驻转 讟讘转 注讚 砖砖讛 注砖专 讘谞讬住谉 诪注讘专讬谉 讗转 讛砖谞讛 诇讗 诪驻谞讬 砖讬讜诐 转拽讜驻讛 讙讜诪专 专"诇 砖讬讛讗 谞讞砖讘 诪转拽讜驻讛 砖注讘专讛 讜讬讜诐 讗讞专讜谉 砖讘讛 砖讬讜诐 转拽讜驻讛 诪转讞讬诇 讛讜讗 专"诇 砖讛讜讗 谞讞砖讘 诪转拽讜驻讛 讛讘讗讛 讜讬讜诐 专讗砖讜谉 砖讘讛 讜讗注驻"讻 讛讜讗讬诇 讜注讘专讜 讞诪砖讛 注砖专 讬诪讬诐 砖诇 谞讬住谉 讘转拽讜驻转 讟讘转 诪注讘专讬谉 砖谞讗诪专 砖诪讜专 讗转 讞讚砖 讛讗讘讬讘 砖诪讜专 讗讘讬讘 砖诇 转拽讜驻讛 专"诇 讬讜诐 讛转拽讜驻讛 砖讬讛讗 讘讞讚讜砖 谞讬住谉 讜讗讘讬讘 砖诇 转拽讜驻讛 讛讜讗 讬讜诐 专讗砖讜谉 诇谞讬住谉 砖诇 讞诪讛 讜讛讜讗 讬讜诐 讛转拽讜驻讛 讜讞讚讜砖 谞讬住谉 讛讜讗 讻诇 讗专讘注讛 注砖专 讬诪讬诐 讛专讗砖讜谞讬诐 砖诇 谞讬住谉 砖注讚 讻讗谉 讛诇讘谞讛 谞拽专讗转 讞讚砖讛 讜讗诇讜 讛讬转讛 讛转拽讜驻讛 讘讬讜诐 讞诪砖讛 注砖专 讗祝 讛讬讗 讛讬转讛 爪专讬讻讛 诇注讘专 讗诇讗 砖讛讬讬谞讜 诪注讘专讬谉 讞讚砖 讗讚专 讜讚讬讬谞讜 讘讻讱 讜诇讗 讛讬讬谞讜 讞讜砖砖讬谉 诇讘讚讜 砖讛专讬 注讬拽专 驻住讜诇讜 讗讬谞讜 讗诇讗 诪砖讜诐 讬诪讬诐 讟讜讘讬诐 砖讘转砖专讬 讜谞砖转讚诇 诇转拽谞诐 讘讞讚砖讬 讛拽讬抓 讗讘诇 讻砖谞诪砖讻讛 注讚 砖砖讛 注砖专 诇讗 讚讬 诇谞讜 讘注讘讜专讜 砖诇 讗讚专 讜诪注讘专讬谉 讗转 讛砖谞讛 讻诪讜 砖讘讗专谞讜 讘诪住讻转 专讗砖 讛砖谞讛 讜讗诇 转讟注讛 诇讜诪专 砖诇讗 讛讬讜 诪注讘专讬谉 讗诇讜 讛讬转讛 讛转拽讜驻讛 讘讞诪砖讛 注砖专 讜讻谉 砖讗讬谉 爪专讬讻讬谉 讘讜 诇注讘专 讗转 讗讚专 讛讜讗讬诇 讜讛注讜诪专 讘讗 讘转拽讜驻转 谞讬住谉 砖诇讬讜诐 转拽讜驻讛 讘讞讚讜砖 谞讬住谉 讗谞讜 爪专讬讻讬谉 讻砖诐 砖讛讬讜 诪注讘专讬谉 注诇 转拽讜驻转 谞讬住谉 讗诐 谞转讗讞专讛 诪诇讘讗 转讜讱 讞讚讜砖 谞讬住谉 砖诇 诇讘谞讛 讻讱 讛讬讜 诪注讘专讬谉 讗诐 谞诪砖讻讛 转拽讜驻转 转诪讜讝 注讚 砖讬注讘专讜 讬诪讬 讞讜诇讜 砖诇 住讜讻讜转 讘转拽讜驻转 转诪讜讝 砖讛专讬 讛讜讗 谞拽专讗 讞讙 讛讗住讬祝 讜谞讗诪专 注诇讬讜 诇转拽讜驻转 讛砖谞讛 讜爪专讬讱 砖讬讛讗 讬讜诐 讗讞讚 诪讬诪讜转 讞讜诇讜 砖诇 诪讜注讚 讘转拽讜驻转 转砖专讬 讗诇讗 砖讗讬谞讱 爪专讬讱 诇讛专讘讜转 讘讛 讚讘专讬诐 砖讻诇 砖转拽讜驻转 谞讬住谉 讘讗专讘注讛 注砖专 诇谞讬住谉 讗讬谉 讻诇 讛讞讙 注讜讘专 讘转拽讜驻转 转诪讜讝 砖讗讬谉 讘讬谉 转拽讜驻讛 诇转拽讜驻讛 讗诇讗 转砖注讬诐 讜讗讞讚 讬讜诐 讜专讘讬注:



诇注谞讬谉 讘讬讗讜专 讝讜 砖讗诪专讜 讗讬谉 诪注讘专讬谉 讗转 讛砖谞讛 讗讗"讻 讛讬转讛 转拽讜驻讛 讞住专讛 专讘讜 砖诇 讞讚砖 讘转拽讜驻转 转砖专讬 谞讗诪专讛 讜讛讜讗 砖诪转讞诇转 讛砖谞讛 谞讜转谞讬谉 诇讘 注诇 讝诪谉 讛转拽讜驻讜转 砖转讛讗 砖诇 谞讬住谉 讘讞讚讜砖 谞讬住谉 专"诇 砖转讛讗 讛诇讘谞讛 讘诪诇讜讗讛 讘砖诇 转砖专讬 讘转讜讱 讛诪讜注讚 讜讗诪专 注诇 讝讜 砖讗注"驻 砖诪爪讚 转拽讜驻转 谞讬住谉 诪注讘专讬谉 讻诇 砖讬讘讗 讗祝 讬讜诐 讞诪砖讛 讘谞讬住谉 讘转拽讜驻转 讟讘转 讘砖诇 转砖专讬 讗讬谞讜 讻谉 讜讗讬谉 诪注讘专讬谉 诪爪讚讛 讗讗"讻 砖诇 讻诪讜讛 讞住专讛 诇讛砖诇诪转 转砖注讬诐 讜讗讞讚 讬讜诐 砖砖讛 注砖专 讬讜诐 讜转讛讗 讛转拽讜驻讛 讘讬讜诐 砖讘注讛 注砖专 砖谞诪爪讗 讬讜诐 专讗砖讜谉 讛诪讜注讚 讘转拽讜驻转 转诪讜讝 讜讗谞谉 讻诇 讘注讬谞谉 专"诇 砖讬讛讬讜 讻诇 讬诪讬 讛讞讜诇 讛诪讜注讚 讘转拽讜驻转 转砖专讬 砖讻诇 讞讜诇 讛诪讜注讚 谞拽专讗 讞讙 讛讗住讬祝 讜谞讗诪专 讘讜 诇转拽讜驻转 讛砖谞讛 讜专' 讬讜住讬 讗讜诪专 注砖专讬诐 讜讗讞讚 讬讜诐 讜讛转拽讜驻讛 讘讬讜诐 讻"讘 砖诇讗 转讛讗 讘讬讜诐 讻"讗 讛专讬 讗讜转讜 讬讜诐 讗讞专讜谉 诇讞讜诇 讛诪讜注讚 讛讬讬谞讜 砖讬讛讗 讬讜诐 讗讞讚 诪谉 讛诪讜注讚 讘转拽讜驻转 转砖专讬 讚讘诪拽爪转 讞讙 住讙讬 讜诇驻讬 讚专讻讱 诇诪讚转 砖砖谞讬讛诐 住讜讘专讬诐 讬讜诐 转拽讜驻讛 诪转讞讬诇 讜讛讜讗 诪诪谞讬谉 转拽讜驻讛 讛讞讚砖讛 砖讗诇讜 讛讬讜 住讜讘专讬诐 讬讜诐 转拽讜驻讛 讙讜诪专 讜讛讜讜 诪诪谞讬谉 讬诪讬 讛转拽讜驻讛 砖注讘专讛 讛专讬 诇专' 讬讛讜讚讛 讗祝 讻砖转讛讗 讘讬讜诐 砖砖讛 注砖专 讗讬谉 讻诇 讛讞讙 讘转拽讜驻讛 讞讚砖讛 砖讛专讬 讬讜诐 讝讛 讛讜讗 专讗砖讜谉 诇讞讜诇 讛诪讜注讚 讜讛讜讗 诪诪谞讬谉 讛转拽讜驻讛 砖注讘专讛 讜讻谉 诇专' 讬讜住讬 讗祝 讻砖转讛讗 讘讬讜诐 讻"讗 讗讬谉 讻讗谉 讗驻讬诇讜 讬讜诐 讗讞讚 讘转拽讜驻讛 讞讚砖讛 讗诇讗 砖讬讜诐 转拽讜驻讛 诪转讞讬诇 讜讛讜讗 诪诪谞讬谉 讬诪讬 讛转拽讜驻讛 讛讞讚砖讛 讜讛拽砖讛 诪诪讛 砖诪爪讗 讘讘专讬转讗 诇专' 讬讛讜讚讛 讬讜诐 转拽讜驻讛 讙讜诪专 讜讗"讻 诇讗 讘注讬 讻讜诇讬 讞讙 讘转拽讜驻讛 讞讚砖讛 讜注讜讚 转谞讬 讘讛讚讬讗 讜专' 讬讛讜讚讛 拽讗诪专 注砖专讬诐 讬讜诐 讗诇诪讗 讚诇讗 讘注讬 讻讜诇讬 讞讙 讗诇讗 诪拽爪转 讚讛讬讬谞讜 讬讜诐 讻"讗 砖讛专讬 讬讜诐 转拽讜驻讛 砖讛讜讗 讬讜诐 注砖专讬诐 讙讜诪专 讛讜讗 诪谞讬谉 讛转拽讜驻讛 砖注讘专讛 讜专' 讬讜住讬 讗讜诪专 讻"讗 讬讜诐 诪驻谞讬 砖住讜讘专 讬讜诐 转拽讜驻讛 诪转讞讬诇 讜讛讜讛 诇讬讛 讬讜诐 讻"讗 讙讜驻讛 讻转拽讜驻讛 讞讚砖讛 讜讛讬讬谞讜 讚拽讗诪专 砖诪讞砖讘讬谉 讘转拽讜驻转 谞讬住谉 砖讗诐 砖诇 讟讘转 谞诪砖讻转 讻诇 砖砖讛 注砖专 讘谞讬住谉 讜讛转拽讜驻讛 讘讬讜诐 讬"讝 诪注讘专讬谉 讗注"驻 砖讬讜诐 转拽讜驻讛 诪转讞讬诇 砖讛专讬 讻砖讗转讛 诪讜谞讛 讬"讚 讛谞砖讗专讬诐 诪谞讬住谉 讘转拽讜驻讛 讝讜 讜讻"讟 诪讗讬讬专 讻谉 讻诇诐 注诇 住讚专 讗讞讚 诪诇讗 讜讗讞讚 讞住专 讗转讛 诪讜爪讗 爪"讗 讬讜诐 砖诇 转拽讜驻转 谞讬住谉 讜爪"讗 砖诇 转拽讜驻转 转诪讜讝 讻诇讬诐 讜讻"讗 诪转砖专讬 讜讛转拽讜驻讛 讘讬讜诐 讻"讘 讜讗讬谉 讻讗谉 讗祝 诪拽爪转 讞讙 讘转拽讜驻讛 讞讚砖讛 讗讘诇 砖砖讛 注砖专 诇驻谞讬 讛讞讙 专"诇 砖谞诪砖讻讛 转拽讜驻转 转诪讜讝 讻诇 砖砖讛 注砖专 讘转砖专讬 讜讛转拽讜驻讛 讘讬讜诐 讬"讝 讗讬谉 诪注讘专讬谉 砖讛专讬 讬砖 讻讗谉 诪拽爪转 讞讙 讘转拽讜驻讛 讞讚砖讛 讜讛讜讗 讛讚讬谉 讗诐 谞诪砖讻讛 砖讬讘住专 讜转诪谞讬住专 讻诇 砖转讛讗 讛转拽讜驻讛 讘讬讜诐 讻"讗 砖讛专讬 讬讜诐 转拽讜驻讛 诪转讞讬诇 讜讛讜讛 诇讬讛 讬讜诐 讗讞专讜谉 砖诇 讞讜诇 讛诪讜注讚 讘转拽讜驻讛 讞讚砖讛 讗诇讗 讚讗讬讬讚讬 讚转谞讗 砖砖讛 注砖专 诇驻谞讬 讛驻住讞 转谞讗 砖砖讛 注砖专 诇驻谞讬 讛讞讙 讻诪讜 砖谞讝讻专 讘住讜讙讬讗 讜诇讗 讻讬讜谉 讗诇讗 诇讛讜讚注讛 砖讘诪拽爪转 讛讞讙 住讙讬 讜专' 砖诪注讜谉 讗讜诪专 讗祝 砖砖讛 注砖专 诇驻谞讬 讛讞讙 诪注讘专讬谉 讚拽住讘专 讻讜诇讬 讞讙 讘注讬谞谉 讻转谞讗 拽诪讗 讚专' 讬讛讜讚讛 讜讛讬讬谞讜 讚讘注讬 讗讬讻讗 讘讬谞讬讬讛讜 转"拽 讬讜诐 转拽讜驻讛 讗讬 诪转讞讬诇 讗讜 讙讜诪专 讜诇讗 诪住讬讬诐 讻诇讜诪专 诇讗 谞讜讚注 讗讬讝讛 住讜讘专 诪转讞讬诇 讜讗讬讝讛 住讜讘专 讙讜诪专 讗诇讗 讛讗讜诪专 诪转讞讬诇 诪驻专砖 讟"讝 诪注讘专讬谉 讻砖讛转拽讜驻讛 讘讬讜诐 讬"讝 砖诇讗 转讗专注 讘讬讜诐 讟"讝 讗讬谉 诪注讘专讬谉 砖讛专讬 转拽讜驻讛 讞讚砖讛 讛讬讗 讜讗讬讻讗 讻诇 讞讙 专"诇 讻诇 讞讜诇 讛诪讜注讚 讜讛讗讜诪专 讙讜诪专 讗驻讬诇讜 讛讬转讛 讘讬讜诐 讟"讝 诪注讘专讬谉 砖讛专讬 诪讝诪谉 讛转拽讜驻讛 砖注讘专讛 讛讬讗 讜谞砖讗专讛 拽讜砖讬讗 讚专' 讬讛讜讚讛 讘拽讜砖讬讗 讜讗诪专 讗讞"讻 讗讞专讬诐 讗讜诪专讬诐 诪讬注讜讟讜 讚讛讬讬谞讜 讬"讚 讘转砖专讬 诪注讘专讬谉 讜讛拽砖讛 讚讗驻讬诇讜 住讘讬专讗 诇讛讜 讬讜诐 转拽讜驻讛 讙讜诪专 讜讻谉 讚讻讜诇讬 讞讙 讘注讬谞谉 讛讗 讗讬讻讗 讻讜诇讬 讞讙 讜转讬专爪讜 讚讘转拽讜驻转 谞讬住谉 拽讬讬诪讬 讜住讘讬专讗 诇讛讜 讬讜诐 转拽讜驻讛 讙讜诪专 讜爪专讬讱 砖转讛讗 讛讞讚砖讛 讘讞讚讜砖 谞讬住谉 专"诇 讘转讜讱 讬"讚 讬讜诐 讜砖讬讛讗 讬讜诐 讬"讚 诪转拽讜驻讛 讞讚砖讛 讜诪拽砖讬 讜谞讬注讘专讜讛 诇讗讚专 讜讗诐 诪讞砖砖 驻住讞 砖诪讗 讬讘讗 讘讘讚"讜 讛专讬 讗讬谉 讛讞砖砖 讗诇讗 诪驻谞讬 诪讜注讚讜转 砖诇 转砖专讬 讜讗驻砖专 诇转拽谞讛 讘讞讚砖讬 讛拽讬抓 讜诇诪注诇讛 诇讗 砖讗诇讜 讜诇讬注讘专讜讛 诇讗诇讜诇 讻讚讬 砖讬讛讗 诇专' 讬讛讜讚讛 讻讜诇讬 讞讙 讜诇专' 讬讜住讬 诪拽爪转 讞讙 砖讛专讬 讬砖 讻讗谉 讞砖砖 讬讜诐 驻住讬诇 诇诪讜注讚讜转 砖诇 转砖专讬 砖讛专讬 诪转讞诇转 讛砖谞讛 诪住讚专讬诐 讞讚砖讬 讛讞专祝 砖诇讗 诇讘讗 转砖专讬 讘讗讚"讜 讗讘诇 讘砖诇 谞讬住谉 讛讬讛 专讗讜讬 诇砖讗讜诇 讻谉 讜转讬专抓 讚讗讞专讬诐 诪诇诪注诇讛 诇诪讟讛 拽讗 讞砖讬讘 讻诇讜诪专 讗诐 讞住专讛 转拽讜驻转 讟讘转 诇讛砖诇诪转 爪"讗 讬讜诐 注讚 砖讬讙讬注 诇诪讬注讜讟讜 砖诇 讞讚砖 讚讛讬讬谞讜 讬"讝 讬讜诐 砖诇讗 谞砖讗专 讗讞专讬讛诐 讗诇讗 诪讬注讜讟 讛讞讚砖 诪注讘专讬谉 砖讗祝 讻砖转讛讗 讘讬讜诐 讬"讝 讻砖谞注讘专 讗讚专 讛讜讛 诇讬讛 讬讜诐 转拽讜驻讛 讘讞诪砖讛 注砖专 讜讗注"驻 砖讛讜讗 诪转讞讬诇 诪"诪 讗讬谞讜 讘讞讚讜砖 讛诇讘谞讛 讗讘诇 讗诐 转讛讗 讘讬讜诐 讞诪砖讛 注砖专 讗诐 讬讜诐 转拽讜驻讛 诪转讞讬诇 讚讬讬谞讜 讻砖谞注讘专 讗转 讗讚专 讜讗讞"讻 转讬专抓 讚讗讞专讬诐 谞诪讬 讘砖诇 讞讙 拽讬讬诪讬 砖讗讬谉 砖诐 诪拽讜诐 诇注讘讜专 砖诇 讗诇讜诇 讜拽住讘专讬 讚讻讜诇讬 讞讙 讘注讬谞谉 讘转拽讜驻讛 讞讚砖讛 讜讗驻讬诇讜 讬讜诐 讟讜讘 专讗砖讜谉 讜讻谉 住讜讘专讬诐 砖讬讜诐 转拽讜驻讛 讙讜诪专 讜讗诐 讻砖转拽讜驻转 转诪讜讝 谞诪砖讻转 讗专讘注讛 注砖专 讜砖诇 转砖专讬 谞讜驻诇转 讘讞诪砖讛 注砖专 讬讜诐 转拽讜驻讛 讙讜诪专 讜讛讜讛 诇讬讛 讬讜诐 讟讜讘 专讗砖讜谉 讘转拽讜驻转 转诪讜讝:



讻诇 砖讘讗专谞讜 诪注谞讬谉 注讘讜专 砖谞讬诐 讜拽讘讬注讜转 讞讚砖讬诐 注诇 驻讬 讛专讗讬讬讛 讗讬谞讜 讗诇讗 注诇 讬讚讬 住谞讛讚专讬谉 砖讘讗专抓 讬砖专讗诇 讗讜 讘讬转 讚讬谉 讛住诪讜讻讬诐 诇砖诐 讜砖谞转谞讜 诇讛诐 讛住谞讛讚专讬谉 专砖讜转 讜诇注讜诇诐 讗讬谉 拽讘讜注 讞讚砖讬诐 讜注讘讜专 砖谞讬诐 谞注砖讛 讘讞讜爪讛 诇讗专抓 讘讝诪谉 砖讘讬转 讛诪拽讚砖 拽讬讬诐 砖谞讗诪专 讻讬 诪爪讬讜谉 转爪讗 转讜专讛 讜讚讘专 讬"讬 诪讬专讜砖诇讬诐 讗讘诇 讘讝诪谉 砖讗讬谉 讘讬转 讛诪拽讚砖 拽讬讬诐 讬砖 诇讗讚诐 讙讚讜诇 讜诪驻讜专住诐 讘讞讻诪讛 讜砖谞住诪讱 讘讗专抓 讬砖专讗诇 诇拽讘讜注 讞讚砖讬诐 讜诇注讘专 砖谞讬诐 讘讞讜爪讛 诇讗专抓 讜讘诇讘讚 讘砖诇讗 讛谞讬讞 讻诪讜转讜 讘讗专抓 讜注住讬讗 诪讞讜爪讛 诇讗专抓 讛讬转讛 讜讻谉 讗诪专讜 注诇 专' 注拽讬讘讗 砖讛讬讛 拽讜讘注 讜诪注讘专 讘讞讜爪讛 诇讗专抓 讛谞讞 诇注拽讬讘讗 讘谉 讬讜住祝 砖诇讗 讛谞讬讞 讻诪讜转讜 讜讬专讚 讗讘诇 讗诐 讛讬讛 砖诐 讻诪讜转讜 讗讬谞讜 拽讜讘注 讜诪注讘专 讜讗诐 注砖讛 讻谉 诇讗 注砖讛 讻诇讜诐 讜讗祝 讗诐 讘砖注讛 砖讬爪讗 诇讗 讛讬讛 砖诐 讻诪讜转讜 讜谞讜讚注 诇讜 砖谞注砖讛 砖诐 讗讞"讻 讙讚讜诇 讻诪讜转讜 讗讬谉 诇讜 注讜讚 诇拽讘讜注 讜诇注讘专 讜讗诐 注砖讛 讻谉 诇讗 注砖讛 讻诇讜诐 讜讻谉 讛转讘讗专 讘转诇诪讜讚 讛诪注专讘 讘讞谞谞讬讛 讘谉 讗讞讬 专' 讬讛讜砖注 砖注讘专 砖谞讬诐 讘讞讜爪讛 诇讗专抓 讜砖诇讞 诇讜 专' 讙讚讬讬诐 砖讛谞讞转 谞注砖讜 转讬讬砖讬诐 讜讛讜讗 讗诪专 诇讬谞讗 讬讚注 诪讗谉 砖讘拽讬转 转诪谉 诪讗谉 诪讜讚注 诇讬 讚讗讬谞讜谉 讞讻讬诪讬谉 诪讞砖讘讬谉 讻讜讜转讬 讛讻诇 讻诪讜 砖讛转讘讗专 砖诐:



讜讚讘专讬诐 讗诇讜 讘砖讛讬讛 讘讬转 讚讬谉 拽讘讜注 讘讗专抓 讬砖专讗诇 讗注"驻 砖讞专讘 讘讬转 讛诪拽讚砖 注诇 讛讚专讱 砖讛讬讛 诪专讘谉 讬讜讞谞谉 讘谉 讝讻讗讬 砖讛讬讛 讘砖注转 讛讞讜专讘谉 讜讻谉 诪砖注转 讛讞讜专讘谉 讜讗讬诇讱 讘讬诪讬 讞讻诪讬 讛诪砖谞讛 砖讛讬讜 专' 讗诇讬注讝专 讜专' 讬讛讜砖注 诪讛诐 讜讗讞专讬讛诐 讘讬诪讬 专' 注拽讬讘讗 讜专' 讟专驻讜谉 讜讗讞专讬讛诐 讘讬诪讬 专' 讬讛讜讚讛 讜专' 讬讜住讬 讜专' 诪讗讬专 讜讘讬诪讬 专讘谉 讙诪诇讬讗诇 讛讝拽谉 讜专讘谉 砖诪注讜谉 讘谞讜 讜专' 讬讛讜讚讛 讛谞砖讬讗 讘谞讜 讜讛讜讗 专讘讬谞讜 讛拽讚讜砖 讜讘讬诪讬 讘谞讬讜 讜转诇诪讬讚讬讜 砖诪讛诐 专讘 讜专' 讞讬讬讗 讜讗讞专讬讛诐 讘讬诪讬 讛讗诪讜专讗讬谉 砖诪讛诐 专' 讬讜讞谞谉 讜讞讘讬专讬讜 讜砖诪讜讗诇 讜专' 讛讜砖注讬讗 讜讗讞专讬讛诐 讘讬诪讬 专讘 讬讛讜讚讛 讜专讘 讛讜谞讗 讜专讘 谞讞诪谉 讜专讘 讻讛谞讗 讜讞讘专讬讛诐 讜讗讞专讬讛诐 讘讬诪讬 专' 讗诪讬 讜专' 讗住讬 讜专讘讛 讜专讘 讬讜住祝 讜讞讘讬专讬讛诐 讜讛讬讜 注讚 讝诪谉 讝讛 诪拽讚砖讬谉 注诇 驻讬 讛专讗讬讬讛 讜讗注"驻 砖讛讬转讛 讛诇讘谞讛 专讗讜讬讬讛 诇讛专讗讜转 讗诐 诇讗 谞专讗讬转 诇住讘转 注讘讬诐 讛讬讜 诪注讘专讬谉 讗讜转讛 讜讘诇讘讚 注讚 砖诪谞讛 砖注讚 讻讗谉 讞讜讝专讬谉 讛讞砖讘讜谞讜转 诇讻诇诇诐 讘讚讬谉 讗讞讚 诪诇讗 讜讗讞讚 讞住专 讻诪讜 砖讘讗专谞讜 讜诇讗讞专 讝诪谉 讝讛 讘讬诪讬 讗讘讬讬 讜专讘讗 谞转讘讟诇讛 拽讘讬注讜转 讘转讬 讚讬谞讬谉 砖讘讗专抓 讬砖专讗诇 讜诇讗 讛讬讛 专砖讜转 诇砖讜诐 讗讚诐 诇拽讚砖 注诇 驻讬 讛专讗讬讬讛 讜住讜讚 讛讞讻诪讛 讜诇注讘专 注诇 驻讬 驻专讟讬 讛讚讘专讬诐 砖讛讝讻专谞讜 爪专讻诐 讜诇讗 讛讬讛 诇讛诐 诇讞讝专 讗讞专 讛驻专讟讬诐 讗诇讗 诇讞砖讘 讛讞砖讘讜谉 讛讻诇诇讬 砖讛讜讗 诪住讜专 讘讬讚讬谞讜 讛讬讜诐 诇拽讘讜注 注诇 驻讬 诪讜诇讚 讗诪爪注讬 诇讛砖讜讜转 砖谞讬 讛讞诪讛 诇砖谞讬 讛诇讘谞讛 注诇 讚专讱 讻诇诇 讻住讚专 讙讜"讞 讬"讗 讬"讚 讬"讝 讬"讟 讜讗注"驻 砖驻注诪讬诐 讬讘讗 讬讜诐 讛拽讘讜注 拽讜讚诐 诇专讗讬讬转 讛讬专讞 讗讜 诪转讗讞专 诇驻讬 讛诪拽讜诪讜转 砖讛诐 诇诪注专讘 讗专抓 讬砖专讗诇 讗讜 诇诪讝专讞讜 讜讻谉 砖讬讘讗 讬讜诐 讛诪讜注讚 诇驻注诪讬诐 拽讜讚诐 转拽讜驻转讜 砖诇讗 讛讜爪专讻谞讜 讗诇讗 诇讞砖讘讜谉 讻诇诇讬 讜讗讬谉 诇谞讜 诇讞讝讜专 讗讞专 讛驻专讟讬诐 讜讻谉 讻转讘讜 讙讚讜诇讬 讛诪讞讘专讬诐 砖讗诇讜 砖诪讞砖讘讬诐 讘讞砖讘讜谉 讝讛 讗注"驻 砖讬爪讗 诇讛诐 诇驻注诪讬诐 讛转拽讜驻讜转... 讜讚讘专 讝讛 讛诇讻讛 诇诪砖讛 诪住讬谞讬 讜讗讬谉 讝讛 谞拽专讗 拽讘讜注 讗讜 注讘讜专 注讚 砖谞讛讗 讗谞讜 拽讜讘注讬谉 讜诪注讘专讬谉 讘讞讜爪讛 诇讗专抓 砖诇讗 谞拽专讗 拽讜讘注 讗诇讗 讛讞讜拽专 讗转 讛注讚讬诐 注诇 驻讬 诪讛 砖谞讜讚注 诇讜 讘讞讻诪转讜 讘专讗讬讬转 讛诇讘谞讛 讗诐 讚讘专讬讛诐 诪讻讜讜谞讬诐 讗诐 诇讗讜 讜拽讜讘注 注诇 驻讬 诪讛 砖谞讜讚注 诇讜 讘讞讻诪转讜 讜讻谉 砖诪注讘专 注诇 驻讬 诪讛 砖专讜讗讛 诪爪讜专讱 讛砖注讛 讜讛讝诪谉 诇驻讬 讗讜诪讚 讚注转讜 讜讚注转 讞讘专讬讜 注诇 讛讚专讻讬诐 砖讛讝讻专谞讜 讗讘诇 讞砖讘讜谉 讝讛 讗讬谞讜 讗诇讗 讙诇讜讬 讛讚讘专 砖讻讱 讛讬讜 注讜砖讬谉 讘讗专抓 讬砖专讗诇 讘讞讚讜砖 讛讞讚砖讬诐 讜讘注讘讜专谉 讗诇讜 诇讗 讛讬讜 住讜诪讻讬谉 注诇 注讚讬诐 讜讘注讘讜专 砖谞讛 讗诐 诇讗 讛讬讜 谞诪诇讻讬诐 诇爪讜专讱 砖注讛 讜诇爪讜专讱 讝诪谉 讜讗注"驻 砖讗驻砖专 砖讛诐 讛讬讜 诪讚拽讚拽讬诐 讘讞砖讘讜谉 诪讜诇讚 讗讬诪转讬 诪"诪 讛讜讚讬注讜谞讜 讚专讱 讻诇诇 砖诇注谞讬谉 讛拽讘讜注 讜讛砖讜讗转 砖谞转 讛讞诪讛 注诐 讛诇讘谞讛 讚讬 诇谞讜 讘讞砖讘讜谉 讝讛 砖讗讬谉 讗谞讜 诪讚拽讚拽讬谉 讞砖讘讜谉 诪讜诇讚 讗讬诪转讬 讜讗祝 砖诪讜讗诇 讜专讘 讗讚讗 砖讛讬讜 讙讚讜诇讬诐 讘注讘讜专 诇讗 讚拽讚拽讜 讘讚讘专讬讛诐 讗诇讗 砖讻讬讜谞讜 注诇 拽讬专讜讘 讛注谞讬谞讬诐 诪驻谞讬 砖讬讚注讜 讘注拽专讬 讛讙讬诪讟专讬讗讜转 讘专讗讬讜转 讘专讜专讜转 砖讗讬谉 讚讘专 讝讛 诪驻住讬讚 讘讬讚讬注转 讛专讗讬讛 讜讗讬谉 诇讞讜砖 诇讜 讜讛拽诇讜 讛讚专讱 讜讛讗讬专讜 讛谞转讬讘 讘诪讛 砖讗讬谉 拽驻讬讚讗 讘讛谞讞转讜 讜讗讬谉 诇谞讜 讗诇讗 诇砖诪讜专 砖讬讛讗 讞讙 讘讝诪谉 讗讘讬讘 砖讛专讬 讗诪专讛 转讜专讛 砖诪讜专 讗转 讞讚砖 讛讗讘讬讘 讜讻谉 专诪讝讛 诇谞讜 诇讛砖讜讜转 砖谞转 讞诪讛 注诐 砖谞转 诇讘谞讛 讘讗诪专讜 讜讛讬讜 诇讗讜转讜转 讜诇诪讜注讚讬诐 讜诇讬诪讬诐 讜砖谞讬诐 讜驻讬专砖讜 讙讗讜谞讬 讛专讗砖讜谞讬诐 砖讛讞讚砖讬诐 讘讻诇诇 讛诪讜注讚讬诐 讜讗"讻 讻讜讜谞转 讛驻住讜拽 砖讬讛讜 讛诪讗讜专讜转 专"诇 讞诪讛 讜诇讘谞讛 讗讜转讜转 谞讗诪谞讬诐 诇拽讘讜注 讞讚砖讬诐 讜讬诪讬诐 讟讜讘讬诐 讜讻谉 诇砖谞讬诐 专"诇 注讘讜专谉 讜讛砖讜讗转谉 注诐 讞讚砖讬 讛诇讘谞讛 注讚 砖讬讛讗 讞砖讘讜谉 砖谞讬讛诐 诪讜讻专注 讜诪住讻讬诐 诇讚讘专 讝讛 讜诪砖转讜讜讛 诇讝诪谉 讗讞讚 讜讗讬谉 诇讱 讞砖讘讜谉 讘注讜诇诐 砖讬砖转讜讜 讘讛 砖谞讬讛诐 讻讞砖讘讜谉 讝讛:



讘转诇诪讜讚 讛诪注专讘 讛转讘讗专 砖讘拽讚讜砖 讛讞讚砖 诪转讞讬诇讬谉 诪谉 讛讙讚讜诇 专"诇 砖专讗砖 讘讬转 讚讬谉 讗讜诪专 诪拽讜讚砖 诪拽讜讚砖 讗讘诇 讘注讘讜专 砖谞讛 诪转讞讬诇讬谉 诪谉 讛爪讚 讜讗讜诪专 砖谞讛 讝讜 诪拽讜讚砖转 讘注讘讜专 讜讛讜讗 砖讗诪专讜 砖诐 谞讻谞住 专' 讬讜讞谞谉 讜讛讬讛 拽讟谉 砖讘讻诇诐 讗诪专讜 诇讜 讗诪讜专 讛专讬 砖谞讛 诪拽讜讚砖转 讘注讘讜专讛 讗诪专 讛专讬 砖谞讛 诪拽讜讚砖转 讘注讘讜专 讗诪专 专' 讬讜谞转谉 专讗讛 诇砖讜谉 砖诇诪讚谞讜 讘谉 讛谞驻讞 讗诇讜 讗诪专 讘注讘讜专讛 讛讬讬转讬 讗讜诪专 讗诇讜 讗讞讚 注砖专 讬讜诐 砖讞诪讛 注讜讚驻转 讗诇讗 讘注讘讜专 砖讛讜住讬驻讜 诇讛 讞讻诪讬诐:





讬讚 专诪"讛

讜讚讬讬拽讬谞谉 诪讗讬 拽住讘专讬 讗讬 拽住讘专讬 讬讜诐 转拽讜驻讛 讙讜诪专 注讬拽专 讛讗 诪讬诇转讗 诇驻讬 砖讗讬谉 讛转拽讜驻讛 谞讜驻诇转 讘住讜祝 讛讬讜诐 讗诇讗 讘讗诪爪注讬转讜 砖讛专讬 转拽讜驻转 谞讬住谉 砖讛讬讗 转讞诇讛 诇讻诇 讛转拽讜驻讜转 谞讜驻诇转 讘砖谞讛 专讗砖讜谞讛 砖诇 讻诇 诪讞讝讜专 诇讚讘专讬 专讘 讗讚讗 讘转砖注 砖注讜转 讜砖砖 诪讗讜转 讜讗专讘注讬诐 讜砖谞讬诐 讞诇拽讬诐 拽讜讚诐 诇诪讜诇讚 谞讬住谉 讜砖谞转 讛讞诪讛 诇讚讘专讬 专讘 讗讚讗 砖诇砖 诪讗讜转 讜砖砖讬诐 讜讞诪砖讛 讬诪讬诐 讜讞诪砖 砖注讜转 讜转砖注 诪讗讜转 讜砖讘注讛 讜转砖注讬诐 讞诇拽讬诐 讜砖诪讜谞讛 讜讗专讘注讬诐 专讙注 讜讛专讙注 讗讞讚 诪砖砖讛 讜砖讘注讬诐 讘讞诇拽 讜谞诪爪讗 讘讬谉 讻诇 转拽讜驻讛 讜转拽讜驻讛 诇驻讬 讞砖讘讜谉 讝讛 讗讞讚 讜转砖注讬诐 讬讜诐 讜砖讘注 砖注讜转 讜讞诪砖 诪讗讜转 讜转砖注讛 注砖专 讞诇拽讬诐 讜砖诇砖讬诐 讜讗讞讚 专讙注 讜诇驻讬 讞砖讘讜谉 讝讛 讗讬 讗驻砖专 砖讬转拽讘抓 讘住讜祝 转拽讜驻讛 诪讻诇 转拽讜驻讜转 讛砖谞讛 讬讜诐 砖诇诐 讘诇讗 转讜住驻转 讞诇拽讬诐 讜专讙注讬诐 讻讚讬 砖转讙诪专 讛转拽讜驻讛 讘住讜驻讜 砖诇 讬讜诐 讜讻谉 诇转拽讜驻转 砖诪讜讗诇 (注讬专讜讘讬谉 谞"讜.) 砖讛讜讗 讞讜砖讘 砖谞转 讛讞诪讛 砖住"讛 讬讜诐 讜专讘讬注 讜谞诪爪讗 讘讬谉 讻诇 转拽讜驻讛 讜转拽讜驻讛 诇驻讬 讞砖讘讜谉 讝讛 讗讞讚 讜转砖注讬诐 讬讜诐 讜砖讘注 砖注讜转 讜诪讞爪讛 讜诇驻讬 讞砖讘讜谉 讗讬谉 转拽讜驻转 谞讬住谉 谞讜驻诇转 诇注讜诇诐 讗诇讗 讗讜 讘转讞诇转 讛诇讬诇讛 讗讜 讘讞爪讬 讛诇讬诇讛 讗讜 讘转讞诇转 讛讬讜诐 讗讜 讘讞爪讬 讛讬讜诐 诇驻讬讻讱 讗讬谉 转拽讜驻转 转砖专讬 谞讜驻诇转 诇注讜诇诐 诇驻讬 讞砖讘讜谉 讝讛 讗诇讗 讗讜 讘转砖注 砖注讜转 讗讜 讘砖诇砖 砖注讜转 讘讬谉 讘讬讜诐 讘讬谉 讘诇讬诇讛 讜谞诪爪讗 诇讚讘专讬 讛讻诇 砖讗讬谉 转拽讜驻转 转砖专讬 谞讜驻诇转 诇注讜诇诐 讘住讜驻讜 砖诇 讬讜诐 讗诇讗 讘讗诪爪注 讛诇讬诇讛 讗讜 讘讗诪爪注 讛讬讜诐 讜讗诪讟讜诇 讛讻讬 拽讗 拽砖讬讗 诇谉 诇讛谞讬 转谞讗讬 诪讗讬 拽住讘专讬 讗讬 拽住讘专讬 讬讜诐 转拽讜驻讛 讙讜诪专 砖讬讜诐 砖谞讜驻诇转 讘讜 转拽讜驻讛 讞讚砖讛 讗注驻"讬 砖诪拽爪转讜 诪转拽讜驻讛 讞讚砖讛 讛讜讗 讙讜诪专 诇转拽讜驻讛 讬砖谞讛 讜讗讜转讜 讛讬讜诐 诪转拽讜驻讛 讬砖谞讛 讛讜讗 讞砖讜讘 诇讗 诇诪讗谉 讚讗诪专 讻讜诇讬讛 讞讙 讗讬讻讗 讜讻讜诇讬讛 讻诇讜诪专 诪讗讬 讗讬专讬讗 讞住专讛 砖砖讛 注砖专 诇专讘讬 讬讛讜讚讛 讜讗讞讚 讜注砖专讬诐 诇专讘讬 讬讜住讬 讗驻讬' 讘爪讬专 诪讛讻讬 谞诪讬 诇讗 诇专' 讬讛讜讚讛 讚讘注讬 讻讜诇讬讛 讞讙 讗讬讻讗 讚讛讗 讻讬 讞住专讛 转拽讜驻讛 讞诪讬住专 讬讜诪讬谉 讜谞驻诇讛 讘砖讬转住专 讗砖转讻讞 讚讻讬 拽讗 谞驻诇讛 讘讬讜诪讗 拽诪讗 讚讞讜诇讜 砖诇 诪讜注讚 拽讗 谞驻诇讛 讜讻讬讜谉 讚讬讜诐 转拽讜驻讛 讙讜诪专 注诇 讻专讞讬讱 讛讛讜讗 讬讜诪讗 诪转拽讜驻讛 讬砖讬谞讛 讞砖讬讘 讜讗讻转讬 诇讬讻讗 讻讜诇讬讛 讞讙 讘转拽讜驻讛 讞讚砖讛 讜诇专' 讬讜住讬 讚讘注讬 诪拽爪转 讞讙 讘转拽讜驻讛 讞讚砖讛 讻讬 讞住专讛 谞诪讬 注砖专讬谉 讜谞驻诇讛 转拽讜驻讛 讘讗讞讚 讜注砖专讬诐 讚讛讬讬谞讜 讬讜诐 砖讘讬注讬 砖诇 注专讘讛 讛专讬 讬讜诐 转拽讜驻讛 讞砖讜讘 诪转拽讜驻讛 讬砖讬谞讛 讜讻讜诇讬讛 讞讙 讘转拽讜驻讛 讬砖谞讛 讛讜讬 讜讗住讬拽谞讗 讗诇讗 拽住讘专讬 讬讜诐 转拽讜驻讛 诪转讞讬诇 讻诇讜诪专 讬讜诐 砖转拽讜驻讛 讞讚砖讛 谞讜驻诇转 讘讜 诪转讞诇转 转拽讜驻讛 讛讜讗 讞砖讜讘 讜诪诪谞讜 诪转讞讬诇讬谉 诇诪谞讜转 诇转拽讜驻讛 讛讞讚砖讛:



诪转讬讘讬 讬讜诐 转拽讜驻讛 讙讜诪专 讚讘专讬 专讘讬 讬讛讜讚讛 拽砖讬讗 诇专讘 讚讗诪专 讚讻"注 讘讬谉 诇专' 讬讛讜讚讛 讘讬谉 诇专讘讬 讬讜住讬 讬讜诐 转拽讜驻讛 诪转讞讬诇 讻讚讗诪专讬谞谉 诇注讬诇 讜注讜讚 拽砖讬讗 诇讬讛 讚拽讗诪专 讚诇专讘讬 讬讛讜讚讛 讻讬 讛讜讬讗 转拽讜驻讛 讞住专讛 砖砖讛 注砖专 讬讜诐 诪注讘专讬谉 讜讘专讬讬转讗 拽转谞讬 诇专讘讬 讬讛讜讚讛 砖转讬 讬讚讜转 讘讞讚砖 注砖专讬诐 讬讜诐 讚转谞讬讗 讗讬谉 诪注讘专讬谉 讗转 讛砖谞讛 讗诇讗 讗诐 讻谉 讛讬转讛 转拽讜驻讛 讞住专讛 专讜讘讜 砖诇 讞讜讚砖 讜讻诪讛 专讜讘讜 砖诇 讞讜讚砖 砖砖讛 注砖专 讬讜诐 讜转拽讜驻讛 谞讜驻诇转 讘讬讜诐 砖讘注讛 注砖专 讜讻讘专 注讘专 讬讜诐 讗讞讚 诪讞讜诇讜 砖诇 诪讜注讚 讘转拽讜驻讛 讬砖讬谞讛 讜讘注讬谞讗 讻讜诇讬讛 讞讙 讘转拽讜驻讛 讞讚砖讛 讜诇讬讻讗 讜讛讗讬 讚拽专讬 诇讬讛 专讜讘讜 砖诇 讞讬讚砖 诪砖讜诐 讚讛讜讬 讞讚 讬讜诪讗 讟驻讬 诪驻诇讙讗 专讘讬 讬讛讜讚讛 讗讜诪专 砖转讬 讬讚讜转 讘讞讜讚砖 注砖专讬诐 讬讜诐 讜讛讗讬 讚拽专讬 诇讬讛 专讜讘讜 诇讗讜 诇讞讜砖讘谞讗 讚讬讜诪讬 拽专讬 诇讬讛 讛讻讬 讗诇讗 专讜讘 讬讚讜转 讛讞讜讚砖 拽讗诪专 讚讬专讞讗 讛讜讬 砖诇砖 讬讚讜转 讜专讜讘讬讛 讛讜讬 砖转讬 讬讚讜转 讚讛讬讬谞讜 注砖专讬诐 讜转拽讜驻讛 谞讜驻诇转 讘注砖专讬诐 讜讗讞讚 讬讜诐 讚讛讜讗 讬讜诐 砖讘讬注讬 砖诇 注专讘讛 讜讗注"讙 讚拽住讘专 诪拽爪转 讞讙 讘注讬谞谉 讻讬讜谉 讚讗讬转 诇讬讛 讬讜诐 转拽讜驻讛 讙讜诪专 讗砖转讻讞 讚讗驻讬' 诪拽爪转 讞讙 诇讬讻讗 讘转拽讜驻讛 讞讚砖讛. 



专讘讬 讬讜住讬 讗讜诪专 诪讞砖讘讬谉 砖砖讛 注砖专 诇驻谞讬 讛驻住讞 诪注讘专讬谉 砖砖讛 注砖专 诇驻谞讬 讛讞讙 讗讬谉 诪注讘专讬谉 讗诐 转拽讜驻讛 砖讞住专讛 诪谉 讛讞讜讚砖 砖砖讛 注砖专 转拽讜驻讛 砖诇驻谞讬 讛驻住讞 讛讬讗 讚讛讬讬谞讜 转拽讜驻转 讟讘转 砖谞诪砖讻转 注讚 砖砖讛 注砖专 讘谞讬住谉 诪注讘专讬谉 讜讗诐 讛转拽讜驻讛 砖讞住专讛 诪谉 讛讞讜讚砖 砖砖讛 注砖专 转拽讜驻讛 砖诇驻谞讬 讛讞讙 讛住讜讻讜转 讛讬讗 讚讛讬讬谞讜 转拽讜驻转 转诪讜讝 砖谞诪砖讻转 注讚 砖砖讛 注砖专 讘转砖专讬 讗讬谉 诪注讘专讬谉 诪讛 讟注诐 诇驻讬 砖讻砖讛转拽讜驻讛 讞住专讛 砖砖讛 注砖专 诪谞讬住谉 讜讛讬讗 谞讜驻诇转 讘砖讘注讛 注砖专 讘讜 讜讗转讛 讞讜砖讘 诪砖讘注讛 注砖专 讘讜 拽驻"讘 讬讜诐 砖讛讜讗 讞砖讘讜谉 讛讬诪讬诐 讛砖诇诪讬诐 砖讘讬谉 转拽讜驻转 谞讬住谉 诇转拽讜驻转 转砖专讬 讛讞砖讘讜谉 讻诇讛 讘注砖专讬诐 讜讗讞讚 讘转砖专讬 讻讬爪讚 讛讚讘专 讬讚讜注 砖诪谞讬住谉 讜注讚 转砖专讬 讻诇 讛讞讚砖讬诐 讻住讚专谉 讛谉 讞讜讚砖 诪诇讗 讜讞讜讚砖 讞住专 爪讗 讜讞砖讜讘 诪砖讘注讛 注砖专 讘谞讬住谉 讜注讚 住讜驻讜 讗专讘注讛 注砖专 讬讜诐 讜讗讬讬专 讜住讬讜谉 转砖注讛 讜讞诪砖讬诐 讬讜诐 讜转诪讜讝 讜讗讘 转砖注讛 讜讞诪砖讬诐 讬讜诐 谞诪爪讗讜 讘讬讚讱 诪讗讛 讜砖谞讬诐 讜砖诇砖讬诐 讬讜诐 讛讜住祝 注诇讬讛谉 讬诪讬 讗诇讜诇 砖讛谉 转砖注讛 讜注砖专讬诐 谞诪爪讗讜 讘讬讚讱 诪讗讛 讜砖砖讬诐 讜讗讞讚 讬讜诐 讜注讚讬讬谉 讛转拽讜驻讛 讞住专讛 注砖专讬诐 讜讗讞讚 讬讜诐 诪转砖专讬 讜转拽讜驻转 转砖专讬 谞讜驻诇转 讘注砖专讬诐 讜砖谞讬诐 讘讜 讚讛讬讬谞讜 讬讜诐 砖诪讬谞讬 讞讙 注爪专转 讜讛讜讛 诇讬讛 讻讜诇讬讛 讞讜诇讜 砖诇 诪讜注讚 讘转拽讜驻讛 讬砖讬谞讛 讜诇驻讬讻讱 诪注讘专讬谉. 讗讘诇 讗诐 讛讬转讛 转拽讜驻转 转诪讜讝 讞住专讛 砖砖讛 注砖专 讘转砖专讬 讜讛讜讗 讛讚讬谉 诇砖讘注讛 注砖专 注讚 注砖专讬诐 讬讜诐 讗讬谉 诪注讘专讬谉 讚讛讗 拽讗 谞驻诇讛 转拽讜驻转 转砖专讬 讘讬讜诐 注砖专讬诐 讜讗讞讚 讜讻讬讜谉 讚讗讬转 诇讬讛 诇专讘讬 讬讜住讬 讬讜诐 转拽讜驻讛 诪转讞讬诇 讛讜讛 诇讬讛 讬讜诐 讗讞专讜谉 砖诇 讞讙 讘转拽讜驻讛 讞讚砖讛 讜拽讗 住讘专 诪拽爪转 讞讙 讘注讬谞谉. 专讘讬 砖诪注讜谉 讗讜诪专 讗祝 砖砖讛 注砖专 诇驻谞讬 讛讞讙 诪注讘专讬谉 拽住讘专 讻讜诇讬讛 讞讙 讘注讬谞谉 讜讘讙诪专讗 驻专讬讱 讛讬讬谞讜 转"拽. 讗讞专讬诐 讗讜诪专讬诐 讗祝 注诇 诪讬注讜讟讜 讻诇讜诪专 讗注驻"讬 砖讗讬谉 讛转拽讜驻讛 讞住专讛 讗诇讗 诪讬注讜讟讜 砖诇 讞讜讚砖 诪注讘专讬谉 讜讻诪讛 诪讬注讜讟讜 讬"讚 讬讜诐 讜诇拽诪谉 诪驻专砖 讗讛讬讻讗 拽讗讬 拽砖讬讗 诇专讘 讻讚讗诪专讬谞谉 拽砖讬讗. 讜诇讗 讬讚注讬谞谉 诪"讟 诇讗 讗住讬拽谞讗 讘转讬讜讘转讗 讗诇讗 诪砖讜诐 讚讗讬讻讗 诇诪讬诪专 专讘 转谞讗 讛讜讗 讜驻诇讬讙: 讜讛讚专讬谞谉 诇驻专讜砖讛 诇讛讗 讘专讬讬转讗



讗诪专 诪专 专' 讬讛讜讚讛 讗讜诪专 注砖专讬诐 讬讜诐 专' 讬讜住讬 讗讜诪专 砖砖讛 注砖专 诇驻谞讬 讛驻住讞 诪注讘专讬谉 讚讞住专讛 诇讛 转拽讜驻转 转诪讜讝 注砖专讬诐 讜讗讞讚 讬讜诐 诪转砖专讬, 讜诪拽砖讬谞谉 专' 讬讜住讬 讛讬讬谞讜 专讘讬 讬讛讜讚讛 讚讛讗 诇转专讜讜讬讬讛讜 诪拽爪转 讞讙 讘注讬谞谉 讜转讜 诇讗 讜诪讗讬 砖谞讗 讚讘注讬 诪专 注砖专讬诐 讜诪专 注砖专讬诐 讜讞讚 讜诪驻专拽讬谞谉 讬讜诐 转拽讜驻讛 讙讜诪专 讜讬讜诐 转拽讜驻讛 诪转讞讬诇 讗讬讻讗 讘讬谞讬讬讛讜 专讘讬 讬讛讜讚讛 住讘专 讬讜诐 转拽讜驻讛 讙讜诪专 讜讗注驻"讬 讚谞驻诇讛 转拽讜驻讛 讘讬讜诐 注砖专讬诐 讜讗讞讚 砖讛讜讗 讬讜诐 砖讘讬注讬 砖诇 注专讘讛 诪注讘专讬谉 讚讛讛讜讗 讬讜诪讗 诪讛转拽讜驻讛 讬砖讬谞讛 拽讗 讞砖讬讘 讜讗驻讬' 诪拽爪转 讞讙 谞诪讬 诇讬讻讗 讘转拽讜驻讛 讞讚砖讛 讜专讘讬 讬讜住讬 住讘专 讬讜诐 转拽讜驻讛 诪转讞讬诇 讜讗诐 讛转拽讜驻讛 讞住专讛 注砖专讬诐 讜讗讞讚 讬讜诐 诪注讘专讬谉 讻诪讜 砖驻专砖谞讜 讗讘诇 讗诐 讛转拽讜驻讛 讞住专讛 注砖专讬诐 讬讜诐 讜讛讞讚砖讛 谞讜驻诇转 讘注砖专讬诐 讜讗讞讚 讬讜诐 讚讛讜讗 讬讜诐 砖讘讬注讬 砖诇 注专讘讛 讗讬谉 诪注讘专讬谉 讚拽住讘专 讬讜诐 转拽讜驻讛 诪转讞讬诇 讜讛讛讜讗 讬讜诪讗 诪转拽讜驻讛 讞讚砖讛 讞砖讬讘 讜讛讜讛 诇讬讛 诪拽爪转 讞讙 讘转拽讜驻讛 讞讚砖讛:



讗诪专 诪专 砖砖讛 注砖专 诇驻谞讬 讛讞讙 讗讬谉 诪注讘专讬谉 讜诪拽砖讬谞谉 讗诇讗 诇专讘讬 讬讜住讬 砖砖讛 注砖专 诇驻谞讬 讛讞讙 讛讜讗 讚讗讬谉 诪注讘专讬谉 讛讗 砖讬讘住专 讜转诪谞讬住专 诪注讘专讬谉 讛讗 拽讗诪专 砖砖讛 注砖专 诇驻谞讬 讛驻住讞 诪注讘专讬谉 讚诪砖讻讗 诇讛 转拽讜驻转 转诪讜讝 注讚 注砖专讬诐 讜讗讞讚 讘转砖专讬 讚讗诇诪讗 讘爪讬专 诪讛讻讬 诇讗 讜诪驻专拽讬谞谉 讛讜讗 讛讚讬谉 讚讗驻讬诇讜 注砖专讬诐 诇驻谞讬 讛讞讙 讗讬谉 诪注讘专讬谉 讜讗讬讬讚讬 讚转谞讗 砖砖讛 注砖专 诇驻谞讬 讛驻住讞 转谞讗讬 谞诪讬 砖砖讛 注砖专 诇驻谞讬 讛讞讙:





诪讛专砖"讗 - 讞讬讚讜砖讬 讛诇讻讜转

讙诪专讗 讗讬 拽住讘专讬 讬讜诐 转拽讜驻讛 讙讜诪专 讘诇讗讜 讛讻讬 谞诪讬 诇讗 讻讜' 拽"拽 讜诪讗讬 拽讜砖讬讗 讚讗讬诪讗 讚讬"讜 讬讜诐 讜讻"讗 讬讜诐 讚拽讗诪专讬 讛讬讬谞讜 砖谞驻诇讛 讘讬"讜 诇专"讬 讜谞驻诇讛 讘讻"讗 诇专讘讬 讬讜住讬 讜讗讬谞讛 讞住讬专讛 专拽 讟"讜 诇专"讬 讗讜 讱' 诇专' 讬讜住讬 讜诇讻讱 诪注讘专讬谉 讚讬讜诐 转拽讜驻讛 讙讜诪专 讚讻讛"讙 诪讜拽诪讬谞谉 诇拽诪谉 诪诇转讗 讚转"拽 讜讚专"砖 讜诇讗 诪住讬讬诪讬 讜诪诇转讬讛 讚转"拽 砖讛诐 讘注爪诪诐 诪诇转讬讛 讚专"讬 讗诇讬讘讗 讚砖诪讜讗诇 诪爪讬 讗诪专 讘谞驻诇讛 讘讬讜诐 讬"讜 讜讬"诇 讚讜讜讚讗讬 讛转诐 讘讘专讬讬转讗 诪诇转讬讛 讚转"拽 诪转讜拽诪讗 讛讻讬 诪讻讞 拽讜砖讬讗 讚讛讬讬谞讜 专"砖 讗讘诇 讛讻讗 诇讗 诪砖诪注 诇讬讛 讚拽讗讬 讬"讜 诇专"讬 讜讻"讗 诇专' 讬讜住讬 专拽 讗讞住讬专讛 讜讗讬 讛讜讛 拽讗讬 讗谞驻讬诇讛 讛"诇 诇砖诪讜讗诇 诇驻专砖 讚讗诪讜专讗 爪专讬讱 诇驻专砖 讚讘专讬讜 讜讘讛讻讬 谞讬讞讗 谞诪讬 诪讛 砖诪拽砖讬诐 诇驻专"转 讚诇讗 讞讬讬砖 诇讗讚"讜 讜诇讻讜诇讛讜 转谞讗讬诐 驻专讬讱 诇拽诪谉 讜诇讬注讘专讬讛 诇讗讚专 诪讗讬 拽讗 驻专讬讱 讛讻讗 讗讬 拽住讘专 讬讜诐 转拽讜驻讛 讙讜诪专 讘诇讗讜 讛讻讬 谞诪讬 讻讜' 讚讗讬诪讗 讚讜讜讚讗讬 讗诐 谞驻诇讛 讘讬讜诐 讬"讜 讜讻"讗 讗祝 注诇 讙讘 讚住"诇 讬讜诐 转拽讜驻讛 讙讜诪专 诇讗 讛讜讛 爪专讬讻讬谉 诇注讘专 砖转讗 讗诇讗 讘注讬讘讜专 讞讚砖 住讙讬 讗讘诇 讘讞住专讛 讬"讜 讜讻"讗 爪专讬讻讬谉 诇注讘专 砖转讗 讻讬讜谉 讚讬讜诐 转拽讜驻讛 讙讜诪专 诇讗 住讙讬 讘注讬讘讜专 讞讜讚砖 讬讜诐 讗' 讚讛讗 讻讬讜谉 讚砖诪讜讗诇 讗诪讜专讗 讛讜讗 讛"诇 诇驻专砖 讚讘专讬讜 讚注"讬 注讬讘讜专 讞讜讚砖 拽讗诪专 讚诇讗 诪注讘专讬谉 砖转讗 讗诇讗 讘讞住讬专讛 讬"讜 讜讻"讗 讜讚讜"拽:


转讜住' 讘讚"讛 讜专' 讬讜住讬 讻讜' 讚诇讗 讬转讻谉 诇驻专砖 讻谉 诪诇转讗 讚专讘讬 讬讜住讬 讚拽转谞讬 讬"讜 诇驻谞讬 讻讜' 注讻"诇 谞"诇 讚专"诇 讚住讬驻讗 讚拽转谞讬 讬"讜 诇驻谞讬 讛讞讙 讗讬谉 诪注讘专讬谉 诇讗 讬转讻谉 诇驻专讜砖讬 讚诪诇诪注诇讛 诇诪讟讛 拽讞砖讬讘 讜讞住专讛 讬"讜 讗讬谞讜 讘讻诇诇 讚讻讬讜谉 讚讘诇诪注诇讛 诪讬"讜 讗讬谉 诪注讘专讬谉 诪讻"砖 讚讘讬"讜 讗讬谉 诪注讘专讬谉 讚讗驻讬诇讜 诪拽爪转 讛讞讙 诇讬讻讗 讗讘诇 讛专讬砖讗 讚拽讗诪专 讬"讜 诇驻谞讬 讛驻住讞 诪注讘专讬谉 讜讜讚讗讬 讚讗讬讻讗 诇驻专讜砖讬 讚诪诇诪注诇讛 诇诪讟讛 拽讞砖讬讘 讜讞住专讛 讬"讜 讗讬谞讜 讘讻诇诇 诪砖讜诐 讚住讙讬 诇谉 讘注讬讘讜专 讞讜讚砖 讜讚讜"拽:


讘讗"讚 讚讛讗 讗驻砖专 诇转拽讜谞讬 诪讞讚 讬专讞讬 拽讬讬讟讗 诇诪诇讗讜转 讞讚 讟驻讬 讻讜' 注讻"诇 诇讗 讛讘谞转讬 诪讬 讛讻专讬讞 讗讜转谉 诇驻专砖 讻谉 诇诪诇讗讜转 讞讚 诪讬专讞讬 拽讬讬讟讗 讜诇讚讞讬讬讛 讘' 讬诪讬诐 讻讬讜谉 讚讗讬讻讗 诇转拽讜谞讬 讻驻讬专砖"讬 讙讘讬 讜诇讬注讘专讬讛 诇讗讚专 讚诪爪讬谞讗 讘拽讬讬讟讗 诇讞住专 讞讚 讬专讞讗 讟驻讬 诪讻住讚专谉 讜讬讞讝讜专 转砖专讬 讘讬讜诐 讛讙讜谉 诇讚讜讻转讬讛 讜讞' 讞住专讬诐 注讘讚讬谞谉 讘诪注讜讘专转 讻讚讗讬转讗 讘注专讻讬谉 讜拽"诇:


讘讚"讛 讬"讜 诇驻谞讬 讛驻住讞 讻讜' 驻讬' 讬"讜 讜谞讜驻诇转 讘讬"讝 诪砖讜诐 转砖专讬 讚转拽讜驻讛 谞讜驻诇转 讘讻"讘 讻讜' 注讻"诇 讛讻讬 诪砖诪注 讜讚讗讬 诪转诇诪讜讚讗 讚讬"讜 诇驻谞讬 讛驻住讞 诪砖讜诐 转拽讜驻转 转砖专讬 拽讗诪专 讗讱 讬砖 诇讚拽讚拽 诪谞诇讬讛 诇转诇诪讜讚讗 诇讜诪专 讻谉 讗讬诪讗 讚专"讬 谞诪讬 诪砖讜诐 转拽讜驻转 谞讬住谉 拽讗诪专 讻讗讞专讬诐 讜诇讻讱 谞拽讟 讘讚讘专讬讜 谞诪讬 诇驻谞讬 讛驻住讞 讗诇讗 讚讘讛讗 驻诇讬讙 讗讗讞专讬诐 讚讗讬谞讛讜 住"诇 讚讬讜诐 转拽讜驻讛 讙讜诪专 讜讗驻讬诇讜 谞讜驻诇转 讘讬"讜 讙讜驻讬讛 拽讗诪专讬 讚诪注讘专讬谉 诇讗讚专 讜讻诪"砖 讛转讜住' 讜专讘讬 讬讜住讬 住讘专 讬讜诐 转拽讜驻讛 诪转讞讬诇 讜讚讜拽讗 讘讞住专讛 讬"讜 诪注讘专讬谉 讗讘诇 讘谞讜驻诇转 讬"讜 讗讬谉 诪注讘专讬谉 砖转讗 讗诇讗 讚诪注讘专讬谉 诇讗讚专 讜讛讜讬 讬讜诐 讛转拽讜驻讛 讘讞讚砖 谞讬住谉 讜讬"诇 讚转诇诪讜讚讗 住诪讬讱 讗讚砖诪讜讗诇 讚诪砖诪注 诪讬谞讬讛 讚专' 讬讜住讬 讗转拽讜驻转 转砖专讬 讞讬讬砖 讚拽讗诪专 专' 讬讜住讬 讻"讗 讬讜诐 讜讗"讻 诇讬讻讗 谞"诪 讘讛讱 讚专砖讛 讚讘注讬 讗讘讬讘 砖诇 转拽讜驻讛 讘讞讬讚讜砖 诇讘谞讛 讻讬讜谉 讚专' 讬讜住讬 讗讬转 诇讬讛 讬讜诐 转拽讜驻讛 诪转讞讬诇 讚讘讞住专讛 转拽讜驻转 讟讘转 讬"讜 谞讜驻诇转 转拽讜驻转 转砖专讬 讘讻"讘 转砖专讬 讜诇讗 讛讜讬 诪拽爪转 讞讙 讜注讬"诇 讚拽讜砖讟讗 讚讗讬讻讗 诇驻专讜砖讬 诪讬诇转讬讛 讚专讘讬 讬讜住讬 讛讻讬 诇专讘 砖诪讜讗诇 讘专 专讘 讬爪讞拽 讚讚专讬砖 讗诇讬讘讗 讚讗讞专讬诐 讚讘注讬 讗讘讬讘 砖诇 转拽讜驻讛 讘讞讚砖 谞讬住谉 讗诇讗 讚诇专讘讬谞讗 讚拽讗诪专 讚讗讞专讬诐 谞诪讬 讗转砖专讬 拽讬讬诪讬 讜诇讬讻讗 诪讗谉 讚讚专讬砖 砖讬讛讗 讗讘讬讘 砖诇 转拽讜驻讛 讘讞讚砖 谞讬住谉 注"讻 讚专讘讬 讬讜诐. 谞诪讬 讗转拽讜驻转 转砖专讬 拽讗讬 讜讻讛"讙 讗讬讻讗 诇转专讜爪讬 诪讛 砖讬砖 诇讚拽讚拽 讘砖诪注转讬谉 诇"诇 诇诪讬诪专 讚转"拽 讜专"砖 讗讬讻讗 讘讬谞讬讬讛讜 讬讜诐 转拽讜驻讛 诪转讞讬诇 讬讜诐 转拽讜驻讛 讙讜诪专 讗讬诪讗 讚转专讜讜讬讬讛讜 住"诇 讬讜诐 转拽讜驻讛 诪转讞讬诇 讗诇讗 讚讞讚 诪讬谞讬讬讛讜 住"诇 讚谞驻诇讛 讘讬"讜 谞诪讬 诪注讘专讬谉 诪砖讜诐 讚住"诇 讻讗讞专讬诐 讚讬"讟 专讗砖讜谉 谞诪讬 讞讙 讛讗住讬祝 讛讜讗 讜讻讜诇讛 讞讙 讘注讬谞谉 讗诇讗 讚讘讛讗 驻诇讬讙 讗讗讞专讬诐 讚诇讚讬讚讛讜 谞驻诇讛 讘讟"讜 谞诪讬 诪注讘专讬诐 诪砖讜诐 讚讬讜诐 转拽讜驻讛 讙讜诪专 讜诇讞讚 诪谞讬讬讛讜 讘谞驻诇讛 讘讟"讜 讗讬谉 诪注讘专讬谉 讚讬讜诐 转拽讜驻讛 诪转讞讬诇 讚讬砖 诇讜诪专 讚讜讚讗讬 诇专讘讬谞讗 讗讬讻讗 诇诪讬诪专 讛讻讬 讗诇讗 诇讗讜拽讬诪转讗 讚专讘 砖诪讜讗诇 讘专 专讘 讬爪讞拽 讚讗讞专讬诐 讗转拽讜驻转 谞讬住谉 拽讬讬诪讬 讜诇讬讻讗 诪讗谉 讚住"诇 讚讬"讟 专讗砖讜谉 讞讙 讛讗住讬祝 诪拽专讬 注"讻 讚转"拽 讜专"砖 讬讜诐 转拽讜驻讛 讙讜诪专 讗讜 诪转讞讬诇 讗"讘 讜讚讜"拽:





讞讻诪转 砖诇诪讛

专砖"讬 讘讚"讛 讞讙 讛讗住讬祝 讻讜' 诪砖谞讛 砖注讘专讛 专"讬 讻讜' 讘讬讜诪讗 讚讞讝讬 讗讬 诪注讘专讛 诇讗诇讜诇 讻讜' 谞讬拽诇注 讘讗讚"讜 讜讗讬 谞讬爪讟专讬讱 诇注讘讜专讬 诪讬拽诇拽诇讗 讻讜' 讘讬谉 注诇 讬讚讬 注讘讜专 讗诇讜诇 讘讬谉 注诇 讬讚讬 讻讜' 讻爪"诇 讜讛讚"讗 注讜讚 讘讚讘讜专 讝讛 砖谞讛 砖诇驻谞讬讛 诪注讜讘专转 讻讜'. 谞"讘 驻讬专讜砖 讜注砖讗讜 讞讻诪讬诐 诇讞讜讚砖 讛注讘讜专 讞住专 注"砖 讜驻讬专砖"讬 诇砖诐 讛"讛 讗诐 讝讗转 讛砖谞讛 诪注讜讘专转 砖注讘讚讬谞谉 讞' 诪诇讗讬诐 注"砖:


讘讚"讛 讬"讜 诇驻谞讬 讻讜'. 讘讬"讝 诪注讘专讬谉 讻讜' 讛讻诇 讚讘讜专 讗讞讚:


转讜住' 讘讚"讛 讜专"讬 讻讜' 讘住讜驻讜 讜讻谉 诇诪"讚 砖诇砖讬诐 讬讜诐 谞"讘 驻讬' 讗诐 讬讛讬讛 转砖专讬 讘讬讜诐 讘':





专砖"砖

专砖"讬 讚"讛 讞讙 讛讗住讬祝. 讜诇诪讬注讘专讬讛 诇讗诇讜诇 讻讜' 诇讗 讗驻砖专 讻讜'. 诇"讚 讗诇讜诇 讚讛"讛 讞讚砖 讗讞专 讜讻讚讻' 诇拽诪谉 讘讚讘讜专 讝讛 讛诇讻讱 讻讜' 讗讬 讚讞讬转 诇讬讛 讻讜' 讘讬谉 注"讬 注讬讘讜专 讞讚砖 讗讞专. 讚讛讗 讗诪"注 讗讞专 讗讚专 讜讗讬讻讗 讞讚砖讬诐 讟讜讘讗 注讚 讗诇讜诇:



讘讗"讚 讚讛讗 诪注讬拽专讗 诪住讚专讬谞谉 诇讬专讞讬 讻讬 讛讬讻讬 讻讜'. 讻"谞 讚爪"诇 讜讻讚诇拽诪谉 讘讚讘专讬讜:



讘讗"讚 讜讘诪住' 住讜讻讛 谞诪讬 讻讜' 诇讗 诪讬拽诇注 讘砖讘转 讻讜'. 讻爪"诇 讜转讬讘转 讗诇讜诇 谞"诇 诇诪讞讜拽 注"砖 讜讘驻讬专砖"讬 讜转讜住':



转讚"讛 讜专"讬. 讜讚讜拽讗 诇讗讞专讬诐 讚拽讬讬诪讬 讘转拽讜驻转 谞讬住谉 讻讜'. 讻爪"诇:



讘讗"讚 讚讗砖讻讞谞讗 讻"转 讚诇讗 讞讬讬砖讬' 诇讗讚"讜. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诪专 住讘专 讻讜诇讬 讞讙 讘注讬'. 注讬讬谉 讟讜专讬 讗讘谉 讞讙讬讙讛 讚祝 讬"讝 注"讘 讚"讛 讗专"讬:





注专讜讱 诇谞专

讘讙诪专讗 专讘讬 讬讜住讬 讗讜诪专 讗讞讚 讜注砖专讬诐 讬讜诐: 诇讗 专讗讬转讬 诇讛专诪讘"诐 砖讛讘讬讗 讚诪注讘专讬谉 诪驻谞讬 转拽讜驻转 转砖专讬 讜诇讗 讛讝讻讬专 讗诐 驻讜住拽 讻专' 讬讛讜讚讛 讗讜 讻专讘讬 讬讜住讬 讜诪讛 砖诪爪讜讬讬谉 讘注讬谉 诪砖驻讟 砖驻住拽 讻专' 讬讛讜讚讛 讛讜讗 讟注讜转 (砖讘驻' 讚' 讛' 拽讛"讞 讛"讘) 诇讗 讛讝讻讬专 专拽 转拽讜驻转 谞讬住谉 砖讗诐 讞诇 讘讟"讝 讘谞讬住谉 诪注讘专讬谉 讜讝讛讜 讻讗讞专讬诐 诇拽诪谉 (注"讘) 砖诪讜专 讗转 讞讜讚砖 讛讗讘讬讘 砖诪讜专 讗讘讬讘 砖诇 转拽讜驻讛 砖讬讛讬' 讘讞讜讚砖 谞讬住谉 讗讘诇 转拽讜驻转 转砖专讬 诇讗 讛讝讻讬专 讜谞诇注谞"讚 砖注"驻 砖诇 讛转拽讜驻讛 砖讛讜讗 爪"讗 讬讜诐 诪讬讜诐 转拽讜驻转 谞讬住谉 注讚 讬讜诐 转拽讜驻转 转砖专讬 讛诐 拽驻"讘 讬讜诐 讻诪讜 砖讻转讘 专砖"讬 诇拽诪谉 讜讛讬诪讬诐 砖诇 砖砖讛 讞讚砖讬诐 讻住讬讚专谉 讗讞讚 诪诇讗 讜讗讞讚 讞住专 讛诐 拽注"讝 讬讜诐 讜诇驻"讝 讗诐 讞诇 转拽讜驻转 谞讬住谉 讘讬讜诐 讟"讜 砖诇 讞讚砖 讞诇 转拽讜驻转 转砖专讬 讘注砖专讬诐 诇讞讜讚砖 讜讻讬讜谉 讚拽讬讬诪讗 诇谉 专' 讬讛讜讚讛 讜专' 讬讜住讬 讛诇讻讛 讻专' 讬讜住讬 讻讚讗诪专讬谞谉 讘注专讜讘讬谉 讜注讜讚 讚讗讞专 讚住诇讬拽 砖诪讜讗诇 讘拽砖讬讗 讙诐 专' 讬讛讜讚讛 住"诇 讻谉. 诪诪讬诇讗 诇讗 诪砖讻讞转 讻诇诇 讚爪专讬讱 诇注讘专 诪驻谞讬 转拽讜驻转 转砖专讬 讚讗诐 转讞讜诇 转拽讜驻转 谞讬住谉 讘讟"讝 讗讜 诪砖诐 讜讗讬诇讱 讻讘专 诪注讘专讬谉 诪驻谞讬 转拽讜驻转 谞讬住谉 讜讗诐 讞诇 转拽讜驻转 谞讬住谉 讘讟"讜 转讞讜诇 转拽讜驻转 转砖专讬 讘讱' 讜诇讗 爪专讬讱 诇注讘专 讜讻诇 砖讻谉 讗诐 转讞讜诇 拽讜讚诐 讟"讜 讜专' 讬讜住讬 讚讛讜爪专讱 诇讛砖诪讬注谞讜 讚讗诐 转讞讜诇 转拽讜驻转 转砖专讬 讘讻"讚 诪注讘专讬谉 讛讬讬谞讜 诪砖讜诐 讚诇讗 住"诇 讚专砖讛 讚讗讞专讬诐 讚讘注讬谞谉 转拽讜驻转 谞讬住谉 讘讞讚讜砖 讞讜讚砖 谞讬住谉 讻讚诪讜讻讞 诪诪讛 讚拽讗诪专 诇拽诪谉 讟"讝 诇驻谞讬 讛驻住讞 诪注讘专讬谉 讗讘诇 讟"讜 诇讗 讗讘诇 讛专诪讘"诐 讚驻住拽 讻讗讞专讬诐 诇讗 讛讜爪专讱 诇讛讘讬讗 专拽 讚诪注讘专讬谉 诪驻谞讬 转拽讜驻转 谞讬住谉 讜诪诪讬诇讗 诇讬讻讗 谞驻拽讜转讗 讘转拽讜驻转 转砖专讬 讻讬讜谉 讚驻住拽 讻专' 讬讜住讬 讜专"讬 讚专拽 诪拽爪转 讞讙 讘注讬谞谉 讘转拽讜驻讛 讞讚砖讛 讜讝讛 讛讜讬 诇注讜诇诐 讻砖讞诇 转拽讜驻转 谞讬住谉 拽讜讚诐 讟"讝 讘谞讬住谉:



讘转讜住' 讚"讛 讜专讘讬 讬讜住讬 住讘专. 讜讻谉 诇诪"讚 砖诇砖讬诐 讬讜诐 诇讞住专 讞讚 诪讬专讞讬 拽讬讬讟讗: 爪"注 讚讝讛 砖讬讬讱 专拽 讗诐 讘诇讗 讬注讘讜专 讛讬讛 讞诇 专"讞 讗讚专 讘讬讜诐 讜' 讚讗诐 讗讬谉 诪注讘专讬谉 讞诇 专"讞 谞讬住谉 讘讬讜诐 砖讘转 讚讗讚专 讛住诪讜讱 诇谞讬住谉 诇注讜诇诐 讞住专 讜讗讝 讬讞讜诇 专"讛 讘讬讜诐 讘' 砖讬讻讜诇 诇讞讜诇 讘讜 讗讘诇 注"讬 砖诪讜住讬驻讬谉 讞讚砖 讗讚专 砖谞讬 讘砖诇砖讬诐 讬讜诐 讞诇 专"讞 谞讬住谉 讘' 讬诪讬诐 讗讞专 拽讘讬注转讜 讛专讗砖讜谉 讚讛讬讬谞讜 讘讬讜诐 讘'. 讜讗讝 讞诇 专"讛 讘讬讜诐 讚'. 讜诇讻谉 爪专讬讱 诇讞住专 讬讜诐 讗' 砖讬讞讜诇 讘讬讜诐 讙' 讗讘诇 讗讬 讬讞讜诇 专"讛 讘诇讗 注讬讘讜专 讘讬诪讬 讙讛"讝 讙诐 诇讗讞专 注讘讜专 诇讗 诪爪专讻讬谞谉 诇讞住专 讞讚 讞讚砖 讻讬讜谉 讚拽讘讬注讜转 专"讞 谞讬住谉 讬讗讜讞专 讘' 讬诪讬诐. 讙诐 专"讛 讬讞讜诇 诪讙' 注诇 讛' 讜诪讛' 注诇 讝' 讜诪讝' 注诇 讘' 讜讗讚专讘讛 讗讬 诪讞住专讬谞谉 讬讞讜诇 讘讬诪讬 讗讚"讜 讜诇讻谉 爪"注 讚讛讗 讛转讜住' 诇讗 讗讬讬专讬 讻讗谉 专拽 讗诐 讞诇 专"讛 讘讗' 诪讬诪讬 讙讛"讝 讘诇讗 注讘讜专 讜诇讗 讘讞诇 讘讬讜诐 讘' 讚讘讞诇 讘讬讜诐 讘' 讘诇讗"讛 诇讗 诪拽砖讜 讛转讜住' 诪讬讚讬 诇诪"讚 讚讞讚砖 讛注讬讘讜专 讻"讟 讬讜诐 讚诇讗 爪专讬讻讬谉 诇讞住讜专讬 讚讙诐 讗讬 谞讚讞讛 讛讗 诇讗 谞讚讞讛 专拽 讬讜诐 讗' 讜谞讚讞讛 诪讬讜诐 讘' 注诇 讬讜诐 讙' 讜砖驻讬专 讬讻讜诇 诇讞讜诇 讘讜. 讜爪"诇 讚讛转讜住' 诇爪讚讚讬谉 拽讗诪专讬 诇诪"讚 讻"讟 讬讜诐 讘讞诇 专"讛 讘讬诪讬 讙讛"讝 爪专讬讻讬诐 诇诪诇讗讜转诐 讬讜诐 讗' 讜讘讞诇 讘讬讜诐 讘' 诇讗 爪专讬讻讬诐 诇讻诇讜诐 讜诇诪"讚 砖诇砖讬诐 讬讜诐 讘讞诇 讘讬讜诐 讘' 爪专讬讻讬诐 诇讞住专 讬讜诐 讗' 讜讘讞诇 讘讬诪讬 讙讛"讝 讗讬谉 爪专讬讻讬诐 诇讻诇讜诐:

